………… (sz.) napirend

 Előterjesztve: Költségvetési Bizottsághoz,

Pénzügyi és Vagyonnyilatkozatokat Ellenőrző Bizottsághoz

Közoktatási, Közművelődési, Sport

Egészségügyi, Szociális és Lakásügyi Bizottsághoz

**E L Ő T E R J E S Z T É S**

**a Képviselő-testület 2023. február 28-i rendes ülésére**

**Tárgy:** A Képviselő-testület 303/2022.(IX.29.) határozata alapján javaslat a Budapest Gyógyfürdői és Hévizei Zártkörűen Működő Részvénytársasággal kötött együttműködési keretszerződés felülvizsgálatára

**Készítette:** ……………………………

Pézsa-Romváry Noémi

 alpolgármesteri bizottsági referens

**Egyeztetve:** ………………………………

Annus Béláné

 gazdasági igazgató

 ………………………………

Vargáné Luketics Gabriella

Humánszolgáltatási igazgató s.k.

**Látta:** ....................................................

 dr. Szalai Tibor

 jegyző

…………………………...

 dr. Silye Tamás

 jegyzői igazgató

 A napirend tárgyalása zárt ülést nem igényel.

**Tisztelt Képviselő-testület!**

A Képviselő-testület 2021. november 30-i ülésén a 401/2021.(XI.30.) határozata alapján a Budapest Gyógyfürdői és Hévizei Zártkörűen Működő Részvénytársaság a kezelésében lévő Szent Lukács Gyógyfürdő és Uszoda (továbbiakban: uszoda) kedvezményes, heti egy alkalommal, csütörtökönként történő igénybevételét tette lehetővé a 60 év feletti kerületi nyugdíjasok részére. Az erről szóló 2024. december 31-ig tartó együttműködési keretszerződés megkötésre került. *(Előterjesztés 1. melléklete – Együttműködési keretszerződés)*

Az uszodát az időskorúak a 2022. év végéig csütörtökönként 2 600 Ft/fő helyett 1 000 Ft-ért használhatták. A Lukács Gyógyfürdő és Uszoda hétköznapi nyugdíjas belépő ára jelenleg 3 200 Ft-ra emelkedett, ebből az önkormányzat által finanszírozott kedvezmény mértéke továbbra is bruttó 1 600 Ft/alkalom lenne.

A program népszerűsége okán egyre többen, a tavalyi évben mindösszesen 7 722 alkalommal vették igénybe a kedvezményes szolgáltatást.

A Képviselő-testület 400/2021.(XI.30.) határozatában még 85 fő/alkalommal számolva határozta meg a 7 000 000 Ft keretösszeget, amely már a 2022. évben sem volt elegendő. A keretemelésről a testület a 2022. szeptemberi ülésén határozott, ezzel egyidejűleg a 303/2022.(IX.29.) határozatában, mint önként vállalt feladat, a keretszerződés felülvizsgálatáról is döntött. *(Előterjesztés 2. melléklete – 303/2022.(IX.29.) Kt. határozat)*

A tavalyi évben csütörtökönként átlagosan 183 fő vette igénybe az uszoda használati kedvezményt. Ennek ismeretében a 2023. évi költségvetésben 10 000 000 Ft előirányzatot javaslunk, azzal a megkötéssel, hogy 2023. április 1-jétől a II. kerületi 60 év feletti nyugdíjas lakosok a Humánszolgáltatási Igazgatóságon, vagy a Központi Ügyfélszolgálaton történő regisztrációt követően tudnák megvásárolni kedvezményes napi belépőjegyüket.

A fentiek figyelembevételével javasoljuk 2023. április 1-jétől a keretszerződés módosítását.

Kérem a Tisztelt Képviselő-testületet az előterjesztés megtárgyalására és a határozati javaslatok elfogadására.

**Határozati javaslatok**

1. A Képviselő-testület úgy dönt - módosítva a 400/2021.(XI.30.) képviselő-testületi határozatát –, hogy a 60 év feletti kerületi nyugdíjasok részére a Szent Lukács Gyógyfürdő és Uszoda kedvezményes igénybevételéről szóló, a Budapesti Gyógyfürdői és Hévizei Zártkörűen Működő Részvénytársasággal kötendő szerződéshez 10 000 EFt / év keretösszeget biztosít az önkormányzat a 2023. és 2024. évi költségvetésében.

**Felelős:** polgármester

**Határidő:** 2023. és 2024. évi költségvetési rendelet elfogadása

*A határozati javaslat elfogadása minősített többségű szavazati arányt igényel.*

1. A Képviselő-testület úgy dönt, hogy a Budapest Gyógyfürdői és Hévizei Zártkörűen Működő Részvénytársasággal (székhely: 1034 Budapest, Szőlő utca 38.; adószám: 12165814-2-44; cégjegyzékszám: 01-10-043152;) 2021. december 14-én kötött Együttműködési keretszerződést 2023. április 1-jétől a határozat melléklete szerint módosítja. Felkéri a polgármestert a regisztráció módját meghatározóan esetlegesen fellépő technikai jellegű változtatásokkal kiegészített szerződésmódosítás aláírására.

**Felelős:** polgármester

**Határidő:** szerződés aláírására legkésőbb 2023. március 31.

*A határozati javaslat elfogadása egyszerű többségű szavazati arányt igényel.*

Budapest, 2023. február 15.

 **dr. Varga Előd Bendegúz**

 alpolgármester

Előterjesztés 2. sz. melléklete

**Budapest Főváros II. ker. Önkormányzat
303/2022.(IX.29.) képviselő-testületi határozata**

A Képviselő-testület felkéri a polgármestert - legkésőbb a 2023. évi költségvetés elfogadásáig - a kerületi nyugdíjasok részére Szt. Lukács Gyógyfürdő és Uszoda kedvezményes igénybevételéről szóló, a Budapesti Gyógyfürdői és Hévizei Zártkörűen Működő Részvénytársasággal kötött együttműködési keret megállapodás felülvizsgálatra.

**Felelős:** polgármester

**Határidő:** legkésőbb 2023. évi költségvetés elfogadásának dátuma

1. képviselő van jelen, 17 igen, egyhangú)
2. sz. határozati javaslat melléklete

**Együttműködési keretszerződés**

**1. számú módosítása**

amely létrejött egyrészről a

**Budapest Gyógyfürdői és Hévizei Zártkörűen Működő Részvénytársaság** (székhely: 1034 Budapest, Szőlő utca 38.; adószám: 12165814-2-44; cégjegyzékszám: 01-10-043152, képviseli: Borosné Szűts Ildikó Katalin vezérigazgató, a továbbiakban: **BGyH**),

másrészről a

**Budapest Főváros II. Kerületi Önkormányzat** (székhely: 1024 Budapest, Mechwart liget 1., törzskönyvi azonosító: 735650, adószám: 15735650-2-41, képviseli: Örsi Gergely polgármester, a továbbiakban: **Önkormányzat**),

(a továbbiakban együtt: **Felek, Szerződő Felek**) között az alulírott helyen és időben az alábbi feltételek mellett:

**1. Előzmények**

A Szerződő Felek rögzítik, hogy egymással 2024. december 31. napjáig tartó határozott idejű együttműködési keretszerződést (továbbiakban: keretszerződés) kötöttek a II. kerületi 60 év feletti nyugdíjas lakosok BGyH kezelésében lévő Szent Lukács Gyógyfürdő és Uszoda heti egy alkalommal, csütörtökönkénti kedvezményes igénybevételére.

**2. Együttműködési keretszerződés 1. sz. módosítása**

2.1. A Felek a keretszerződés III. 1) pontját 2023. április 1. napjával az alábbiak szerint módosítják:

*III. 1) A BGyH biztosítja a II. kerületi 60 év feletti nyugdíjas lakosok részére a Szt. Lukács Gyógyfürdő és Uszoda (1023 Budapest, Frankel Leó út 25-29., a továbbiakban: Uszoda) kedvezményes használatát a mindenkori érvényes hétköznapi nyugdíjas szekrényes napi jegy árából bruttó 1 600 Ft önkormányzati kedvezmény érvényesítésével történő belépődíj megfizetése ellenében, minden héten, a csütörtöki napon az Uszoda mindenkori nyitvatartási idejében. Az Uszoda műszaki okból, továbbá állami, önkormányzati vagy hatósági döntés vagy bármilyen vis maior helyzet folytán történő zárva tartása esetén - amely okból kifolyólag az Uszoda használata nem lehetséges -, a Felek egymással szemben semmilyen igényt nem támasztanak.*

2.2. A Felek a keretszerződés III. 2) pontját 2023. április 1. napjával az alábbiak szerint módosítják:

*III. 2) Az Uszoda kedvezményes használata az uszoda pénztárában a Budapest Főváros II. Kerületi Önkormányzatnál történt regisztráció igazolásával, a nyugdíjas igazolvány és a lakcím kártya egyidejű bemutatásával, valamint a BGyH által rendszeresített beléptetési nyilvántartólap aláírása mellett történhet.*

2.3. A Felek a keretszerződés III. 4) pontját 2023. április 1. napjával az alábbiak szerint módosítják:

*III. 4) Felek a jelen szerződés alapján történt belépések számával kötelesek havonta utólag egymással elszámolni. BGyH a tárgyhónapot követő hónap 5. napjáig kimutatást készít az önkormányzati regisztráció alapján történt belépések számáról heti bontásban, amelyet elektronikus úton megküld az Önkormányzat jelen szerződésben megadott kapcsolattartója részére. Az Önkormányzat a kimutatással kapcsolatos észrevételeit 2 munkanapon belül jelezheti a BGyH jelen szerződésben megadott kapcsolattartója felé. Amennyiben az Önkormányzat a kimutatás kézhezvételétől számított 2 munkanapon belül nem nyilatkozik, úgy kell tekinteni, hogy az abban foglaltakat elfogadja. Amennyiben a Felek részéről a BGyH által készített kimutatás elfogadásra került, az Önkormányzat 1 munkanapon belül teljesítési igazolást állít ki és megküldi a BGyH részére. Az Önkormányzat részéről a teljesítés igazolásra dr. Varga Előd Bendegúz alpolgármester jogosult.*

**3. Vegyes rendelkezések**

3.1. A Szerződő felek a jelen megállapodásukban rögzítik, hogy a keretszerződés jelen 1. számú. módosítással nem érintett rendelkezései változatlanul érvényesek és hatályosak.

3.2. A Szerződő felek jelen 1. számú módosítást annak elolvasása és közös értelmezése után - mint akaratukkal mindenben megegyezőt - jóváhagyólag írták alá.

3.3 A jelen szerződés módosítás a Szerződő felek általi kölcsönös aláírással lép hatályba. Amennyiben a szerződés módosítás aláírására nem egy időben kerül sor, a hatálybalépés időpontja az utolsó aláírás napja.

3.4 A jelen szerződés módosítás 6 egymással szó szerint megegyező eredeti példányban készült, amelyből aláírás után 3 példány a BGyH-t, 3 példány az Önkormányzatot illeti.

Budapest, 2023……………… Budapest, 2023………………

|  |  |
| --- | --- |
| **Örsi Gergely**Budapest Főváros II. Kerületi Önkormányzat polgármester | **Borosné Szűts Ildikó Katalin**Budapest Gyógyfürdői és Hévizei Zártkörűen Működő Részvénytársaságvezérigazgató |